《陪范明府与诸同官饮新亭是夕以莞尔榜之因赋》
宋代·林亦之

把烛新亭下，迂疎聊尔歌。
酒缘人品胜，官要野情多。
燕豆客俱好，渔竿人亦过。
谁知武城笑，深自惜蹉跎。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。